Frederiksberg d. 18. september 2019

Frederiksberg Lærerforening skal have ny formand og suppleret bestyrelsen. Er det dig?

Bestyrelsen skal have ny formand og suppleret sin bestyrelse.

Vi opfordrer alle interesserede kandidater til at kontakte kredskontoret, hvis man har spørgsmål eller ønsker viden om kredsen og arbejdet som formand eller bestyrelsesmedlem.

Formanden og den øvrige bestyrelse har en helt særlig betydning for foreningens virke, og derfor ønsker vi at understøtte alle kandidaters mulighed for at præsentere sig over for foreningens medlemmer.

Bestyrelsen opfordrer alle, der kandiderer til formandsposten eller en bestyrelsespost, til at sende et billede samt en præsentationstekst til 012@dlf.org, med henblik på udarbejdelse af et kandidathæfte til distribution på skoler og arbejdspladser. Billede og tekst (maks. 1300 tegn inkl. mellemrum) skal være os i hænde senest den 2. oktober kl. 16:00.

Som formandskandidat har for nuværende meldt sig:

* Lasse Hansen, næstformand i FLF (opnår Lasse Hansen valg som formand, skal der ligeledes vælges en ny næstformand)

Alle kandidater har mulighed for at deltage i to kandidatmøder, som foreningen afholder fra 16:00 til 17:00 både tirsdag og torsdag i ugen op til efterårsferien. For flere detaljer, kontakt kredskontoret. Invitationer til kandidatmøder følger snart.

Vi håber, at I vil lade jer inspirere, så vi sammen kan sikre et fortsat godt og stærkt fællesskab i Frederiksberg Lærerforening.

Med venlig hilsen

Bestyrelsen i Frederiksberg Lærerforening